Rozsudok Všeobecného súdu (tretia komora) z 9. júna 2021 –

Puma a i./Komisia

(vec T‑781/16)

„Dumping – Dovoz obuvi so zvrškom z usne s pôvodom v Číne a vo Vietname – Výkon rozsudku Súdneho dvora v spojených veciach C‑659/13 a C‑34/14 – Opätovné uloženie konečného antidumpingového cla a konečný výber dočasného cla – Obnovenie konania, ktoré predchádzalo nariadeniam, ktoré boli vyhlásené za neplatné – Štatút podniku pôsobiaceho v trhovom hospodárstve – Individuálne zaobchádzanie – Analýza dokumentov – Neexistencia žiadosti o ďalšie informácie a absencia overenia na mieste – Nevrátenie antidumpingového cla – Právny základ – Právna istota – Legitímna dôvera – Zákaz retroaktivity – Proporcionalita – Zneužitie právomoci – Zákaz diskriminácie – Predchádzajúca rozhodovacia prax“

1. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá – Nariadenie zavádzajúce antidumpingové clá – Priama dotknutosť dovozcu dotknutého výrobku (článok 263 štvrtý odsek ZFEÚ; nariadenia Komisie 2016/1395, 2016/1647 a 2016/1731) (pozri body 46, 47)

2. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Osobná dotknutosť – Kritériá – Nariadenie zavádzajúce antidumpingové clá – Žaloba podaná podnikom, ktorý je v momente prijatia nariadenia identifikovateľný a ktorý patrí do úzkeho okruhu hospodárskych subjektov – Prípustnosť (článok 263 štvrtý odsek ZFEÚ; nariadenia Komisie 2016/1395, 2016/1647 a 2016/1731) (pozri body 48 – 51, 57 – 59)

3. Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Nariadenie zavádzajúce antidumpingové clá – Prípustnosť žaloby jedného zo žalobcov – Potreba preskúmať prípustnosť žaloby ostatných žalobcov patriacich do tej istej skupiny – Neexistencia (článok 263 štvrtý odsek ZFEÚ; nariadenia Komisie 2016/1395, 2016/1647 a 2016/1731) (pozri bod 61)

4. Spoločná obchodná politika – Obrana proti dumpingovým praktikám – Antidumpingové konanie – Rozsudok vyhlasujúci nariadenia zavádzajúce antidumpingové clá za neplatné – Prijatie nariadenia, ktorého cieľom je vykonať rozsudok o vyhlásení neplatnosti – Prijatie uvedeného nariadenia na základe základného antidumpingového nariadenia 2016/1036 – Prípustnosť (článok 266 ZFEÚ; nariadenie Európskeho parlamentu a Rady 2016/1036, články 9 a 14) (pozri body 66 – 71, 76)

5. Akty inštitúcií – Odôvodnenie – Povinnosť – Rozsah – Odkaz na právny základ aktu (článok 296 druhý odsek ZFEÚ) (pozri body 77, 78)

6. Spoločná obchodná politika – Obrana proti dumpingovým praktikám – Antidumpingové konanie – Rozsudok vyhlasujúci nariadenia zavádzajúce antidumpingové clá za neplatné – Prijatie nariadenia, ktorého cieľom je vykonať rozsudok o vyhlásení neplatnosti – Opätovné uloženie antidumpingového cla na dovozy uskutočnené počas obdobia uplatňovania nariadení vyhlásených za neplatné – Porušenie zásad právnej istoty a zákazu retroaktivity – Neexistencia (nariadenie Európskeho parlamentu a Rady 2016/2013, článok 10 ods. 1; nariadenie Rady č. 384/2013, článok 10 ods. 1) (pozri body 87 – 99)

7. Spoločná obchodná politika – Obrana proti dumpingovým praktikám – Voľná úvaha inštitúcií – Zmena prístupu v súvislosti s vymeraním opätovne uloženého antidumpingového cla niektorým dovozcom – Prípustnosť – Možnosť odvolávať sa na zásadu ochrany legitímnej dôvery – Neexistencia (pozri body 102 – 105, 143, 160)

8. Spoločná obchodná politika – Obrana proti dumpingovým praktikám – Antidumpingové konanie – Rozsudok vyhlasujúci nariadenia zavádzajúce antidumpingové clá za neplatné – Prijatie nariadenia, ktorého cieľom je vykonať rozsudok o vyhlásení neplatnosti – Voľná úvaha inštitúcií – Rozsah – Súdne preskúmanie – Hranice (článok 266 ZFEÚ; nariadenia Komisie 2016/1395, 2016/1647 a 2016/1731) (pozri body 116, 117)

9. Spoločná obchodná politika – Obrana proti dumpingovým praktikám – Rozsah povinnosti Komisie overiť správnosť informácií poskytnutých dotknutými osobami – Informácie poskytnuté v rámci priznania štatútu podniku pôsobiaceho v trhovom hospodárstve – Zahrnutie – Povinnosť vykonať overenie v priestoroch dotknutého podniku – Neexistencia [nariadenie Rady č. 384/96, článok 2 ods. 7 písm. b), článok 6 ods. 8, článok 9 ods. 5 a článok 16 ods. 1] (pozri body 152 – 154)

10. Spoločná obchodná politika – Obrana proti dumpingovým praktikám – Antidumpingové konanie – Právo na obranu – Povinnosť informovania zaťažujúca inštitúcie – Uplatnenie na spoločnosť nezúčastnenú na prešetrovaní a neprepojenú so žiadnym vyvážajúcim výrobcom z krajiny, ktorá je predmetom prešetrovania – Vylúčenie (nariadenie Rady č. 384/96, článok 2 ods. 10) (pozri bod 162)

Predmet

Návrh podaný na základe článku 263 ZFEÚ, na zrušenie po prvé vykonávacieho nariadenia Rady (EÚ) 2016/1395 z 18. augusta 2016, ktorým sa opätovne ukladá konečné antidumpingové clo a s konečnou platnosťou sa vyberá predbežné clo uložené na dovoz určitej obuvi so zvrškom z usne s pôvodom v Čínskej ľudovej republike, ktorú vyrábajú spoločnosti Buckinghan Shoe Mfg Co., Ltd., Buildyet Shoes Mfg., DongGuan Elegant Top Shoes Co. Ltd, Dongguan Stella Footwear Co Ltd, Dongguan Taiway Sports Goods Limited, Foshan City Nanhai Qun Rui Footwear Co., Jianle Footwear Industrial, Sihui Kingo Rubber Shoes Factory, Synfort Shoes Co. Ltd., Taicang Kotoni Shoes Co. Ltd., Wei Hao Shoe Co. Ltd., Wei Hua Shoe Co. Ltd. a Win Profile Industries Ltd, a vykonáva sa rozsudok Súdneho dvora v spojených veciach C‑659/13 a C‑34/14 (Ú. v. EÚ L 225, 2016, s. 52), po druhé vykonávacieho nariadenia Komisie (EÚ) 2016/1647 z 13. septembra 2016, ktorým sa opätovne ukladá konečné antidumpingové clo a s konečnou platnosťou sa vyberá predbežné clo uložené na dovoz určitej obuvi so zvrškom z usne s pôvodom vo Vietname a vyrobenej spoločnosťami Best Royal Co. Ltd, Lac Cuong Footwear Co., Ltd, Lac Ty Co., Ltd, Saoviet Joint Stock Company (akciová spoločnosť Megastar), VMC Royal Co Ltd, Freetrend Industrial Ltd. a jej prepojenou spoločnosťou Freetrend Industrial A (Vietnam) Co, Ltd., Fulgent Sun Footwear Co., Ltd, General Shoes Ltd, Golden Star Co, Ltd, Golden Top Company Co., Ltd, Kingmaker Footwear Co. Ltd., Tripos Enterprise Inc., Vietnam Shoe Majesty Co., Ltd, a ktorým sa vykonáva rozsudok Súdneho dvora v spojených veciach C‑659/13 a C‑34/14 (Ú. v. EÚ L 245, 2016, s. 16), a po tretie vykonávacieho nariadenia Komisie (EÚ) 2016/1731 z 28. septembra 2016, ktorým sa opätovne ukladá konečné antidumpingové clo a s konečnou platnosťou sa vyberá dočasné clo uložené na dovoz určitej obuvi so zvrškom z usne s pôvodom v Čínskej ľudovej republike a vo Vietname a vyrobenej spoločnosťami General Footwear Ltd (Čína), Diamond Vietnam Co Ltd a Ty Hung Footgearmex/Footwear Co. Ltd a ktorým sa vykonáva rozsudok Súdneho dvora v spojených veciach C‑659/13 a C‑34/14 (Ú. v. EÚ L 262, 2016, s. 4)

Výrok

1. Žaloba sa zamieta.